Source: https://www.jogiforum.hu/hirek/archivum/2008-10.1.0
Timestamp: 2020-01-24 20:25:13
Document Index: 6491165

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'Bíróság ']

Másik tagországban is tartsák tiszteletben a munkavállalók jogait
A vállalatoknak az unión belüli szabad letelepedéshez és szolgáltatásnyújtáshoz való joga nem korlátozhatja a munkavállalók alapvető jogait, mint például a tisztességes bérhez, a szakszervezethez való csatlakozáshoz vagy a sztrájkhoz fűződő jogot - áll az EP szerdán elfogadott jelentésében.
Új Ptk. – Pro és kontra
A 2008 őszén az Országgyűlés elé került új Polgári Törvénykönyvről szóló törvényjavaslat vitákat váltott ki mind az országgyűlési képviselők, mind a jogászok köreiben. Ennek kapcsán bemutatjuk a tervezet fogadtatását.
Kapcsolatügyeleti mediátorok állásfoglalása a gyermekek mindenek felett álló érdekében
A Magyar Kapcsolatügyeleti Mediátorok Országos Szakmai Szövetsége (MAKAMOSZ) 2008. október 13-15-i VIII. Országos Találkozóján Berekfürdőn a gyermekek mindenek felett álló érdekében állásfoglalást fogadott el.
49 magyar cég nyertese lehet az uniós kvóta kereskedelmi rendszer újraszabályozásának
Az uniós klímacsomag jelenleg folyó tárgyalása során Olajos Péter EP képviselő (MDF) és más uniós képviselők hasonló javaslatára az Európai Parlament módosítaná az uniós kvóta kereskedelmi rendszer (ETS, Emission Trading Scheme) hatályát. E szerint a szén-dioxid kibocsátás minimális szintjét évi 10.000 tonnáról 25.000 tonnára emelnék fel, amelyik üzem ennél kevesebbet bocsát ki évente, az kikerülne e rendszer hatálya alól.
Október 23 - Összesen 33 embert állítottak elő - BRFK összegzés
A rendőrség összesen 33 embert állított elő október 23-án - olvasható a Budapesti Rendőr-főkapitányság összegzésében.
Leadja a költségvetés a gyedet
Felszámolt átalakítás a közigazgatásban
Nem lesz központi kiválasztás a megüresedett közigazgatási állásokra és versenyvizsgákat sem szervez jövőre a kormány - írta a hétfői Népszava, hozzátéve: ezzel gyakorlatilag felszámolják a Szetey Gábor egykori személyügyi államtitkár által jegyzett 2007-es átalakításokat.
Közbeszerzéseken környezetbarát autót
Nemcsak az árat, hanem a széndioxid-kibocsátást, a légszennyezést és az energiafogyasztást is figyelembe kellene venni a közbeszerzéssel vásárolt járműveknél - véli az Európai Parlament
Timesharing: új európai szabályok
Mintegy másfél millió európai család rendelkezik időmegosztásos (timeshare) nyaralási joggal. Az unió most egy új irányelvvel biztosítaná ennek a piacnak az egységes, átlátható szabályozását.
EP-állásfoglalás a brüsszeli EU-csúcsról
Az Európai Parlament úgy véli, biztosítani kell, hogy a vállalkozások és a polgárok hitelhez jussanak. A képviselők új pénzügyi szabályozást akarnak, és továbbra is ragaszkodnak az EU éghajlatváltozás-elleni célkitűzéseihez. Az EP az ír népszavazással együtt is „megoldást" szeretne arra, hogy mielőbb életbe lépjen az uniós reformszerződés.
Kínai politikai aktivista nyerte a Szaharov-díjat
Az Európai Parlament "gondolatszabadságért" adományozott Szaharov-díját idén Hu Csia, kínai politikai aktivista nyerte – jelentette be csütörtökön Strasbourgban Hans-Gert Pöttering, az EP elnöke.
Kiegészítik az amerikai-magyar vízummentességi megállapodás kihirdetéséről szóló törvényt
November 3-án kerül újra az Országgyűlés elé az amerikai-magyar vízummentességi megállapodás kihirdetéséről szóló törvény, amelyet kiegészítenek a bűnügyi nyilvántartási törvény módosításával - közölte szerdán az MTI-vel Draskovics Tibor igazságügyi miniszter.
Zuschlag-per - Lados István a pályázatokról és az elnyert támogatások felhasználásáról vallott
Lados István, a Zuschlag-per másodrendű vádlottja a civil szervezetek pályázatairól, az elnyert pénzek elosztásáról vallott kihallgatásán szerdán, a Bács-Kiskun Megyei Bíróságon Fodor Endre bírói tanácsa előtt .
Móri ügy - Ügyész: nem Kaiser követte el a móri bűncselekményt
Nem Kaiser Ede követte el a móri bűncselekményt, a bíróság a móri vádpont vonatkozásában mellőzze a további bizonyítást - ezt indítványozta szerdán Kaiser Ede büntetőperében az ügyész a Fővárosi Bíróságon.
Baleset egy bérházban - jogszabály-módosításokat kezdeményez a VIII. kerületi önkormányzat
A VIII. kerületi önkormányzat szerint rugalmasabbá kellene tenni több jogszabályt ahhoz, hogy elkerülhetőek legyenek az egyik bérházban történt balesethez hasonló szerencsétlenségek - mondta el Józsefváros alpolgármestere az MTI-nek szerdán.
Tovább csökkenti a mobilvégződtetési-díjakat az NHH
A Nemzeti Hírközlési Hatóság (NHH) Tanácsának legfrissebb piacelemzési határozattervezete szerint a három magyarországi mobilszolgáltató hálózataiban a végződtetési díjakat 2010. december 1-jéig három lépésben, egységesen 11,86 Ft-ra kell csökkenteni .
Népszavazási kezdeményezések termőföldről
Az Alkotmánybíróság (Ab) október 20-án két, termőfölddel kapcsolatos népszavazási kezdeményezésről is döntött. A testület helybenhagyta az Országos Választási Bizottság (OVB) határozatait, amelyeket a Fidesz és a KDNP, illetve Kálmán László kezdeményezése ügyében hozott.
Az Alkotmánybíróság október 27-28-i teljes ülésének napirendje
Az Alkotmánybíróság hétfői teljes ülése elé kerül a házasságról, a családról és a gyámságról szóló 1952. évi IV. törvény 43. § (6) bekezdésének alkotmányosságával kapcsolatos határozattervezet.
Lex Mol: teljes támogatás a törvénymódosításnak
Valamennyi párt támogatta a kormány által beterjesztett, a közellátás biztonsága szempontjából kiemelkedő jelentőségű vállalkozásokat érintő, valamint az azzal összefüggő egyes törvények, ismertebb nevén a "lex Mol" módosítását tartalmazó előterjesztést kedden a parlamentben.
Vita az uniós repülőterek egységes díjszabásáról
Szerda este folytat vitát Strasbourgban az Európai Parlament az Európai Bizottság javaslatáról, amely irányelvvel szabályozná a nagyobb uniós repülőtereken fizetendő díjakat, a domináns piaci helyzettel való visszaélés megakadályozása érdekében.
Prága még az elnökség előtt megerősítené a Lisszaboni Szerződést
Mirek Topolánek cseh miniszterelnök bejelentette, hogy mindent megtesz azért, hogy Csehország még ebben az évben, az EU soros elnöki tisztségének januári átvétele előtt ratifikálja a Lisszaboni Szerződést.
Jelentős eltérések az európai nyugdíjrendszerekben
Miközben egyre növekszik a magánnyugdíj-pénztárak szerepe, fontos, hogy az általuk kifizetett nyugdíjak kellően széles kör számára elérhetővé váljanak és reális összegeket fizessenek a jogosultaknak – hívja fel a figyelmet a Bizottság hétfőn közzétett, az Unión belüli nyugdíjrendszereket elemző új tanulmánya.
Előrehozott szavazás a munkaidős irányelvről
Egy hónappal előbbre hozzák a munkaids irányelvről szóló javaslat szakbizottsági szavazását – döntöttek hétfői ülésükön az Európai Parlament Foglalkoztatási és Szociális Bizottságának tagjai, hogy így biztosítsanak elég időt a Tanáccsal való egyeztetésekre a decemberi plenáris szavazás előtt, melyen együttdöntés keretében szeretnének pontot tenni a hatéves történet végére.
Magyar-román kormányülés - Tariceanu: kisebbségi törvény csak a választások után
Csak a következő román parlament dönthet a kisebbségi törvényről - mondta Calin Popescu Tariceanu román miniszterelnök kedden Szegeden. Gyurcsány Ferenc szerint érdemes támogatni a kulturális autonómiát.
Határozatképtelenség miatt ülés helyett tanácskozást tartott az emberi jogi bizottság a 2006-os őszi eseményekről
Új részletek a Nagy Imre-perről - kerekasztal-beszélgetés
Nagy Imre miniszterelnök élete két mondaton múlott, az egyikkel le kellett volna mondania, a másikkal pedig el kellett volna ismernie Kádár János kormányfőségét, és minden bizonnyal nem végzik ki - vélekedett Varga László levéltáros az Új részletek a Nagy Imre-perről című kerekasztal-beszélgetésen kedden Budapesten.
Jogválasztási lehetőség a nemzetközi válásoknál
Melyik államban döntsön a bíróság a válásról, ha a házaspárok különböző állampolgárságúak? Az Európai Parlament támogatta az Európai Bizottság új javaslatát, mely szabályozná az évente mintegy 170 ezer "nemzetközi válást" az Európai Unióban.
Az Európai Tanács elfogadta a Lex Rábát
2008. október 20-i brüsszeli ülésén az Európai Tanács vita nélkül fogadta el az un "lex Rábát", a vízminőségi előírásokról szóló új jogszabályt.
Könnyebb vízum és magasabb ösztöndíj az Erasmus Mundussal
Egyenlő tandíjakat, a harmadik országok diákjainak pedig vízumkönnyítést és magasabb ösztöndíjat szeretnének az EP-képviselők az Erasmus Mundus program jövőre induló második szakaszában. A programra 2009 és 2013 között 950 millió eurót szán az EU.
Adóellenőrzés, vagyonosodási vizsgálatok
A Jogi Fórum 2008. október 31-i rendezvénye a vagyonosodási vizsgálatok jogszabályi hátteréről, lefolyásáról, aktuális kérdéseiről, gyakorlatáról.
Új Ptk. - az általános vita folytatása
Az MSZP továbbra sem támogatja, hogy kikerüljön az új polgári törvénykönyvből (Ptk.) a bejegyzett élettársi kapcsolatokra vonatkozó szabályozás, a Fidesz viszont változatlanul aggályosnak tartja ennek szerepeltetését a kódexben. Erről az előterjesztés általános vitájának keddi folytatásában esett szó az Országgyűlésben.
Előadóművészeti törvény - a kulturális bizottság támogatta a tervezetet
Általános parlamenti vitára alkalmasnak találta az előadóművészeti törvény tervezetét az Országgyűlés Kulturális és Sajtóbizottsága keddi budapesti ülésén.
Fél év alatt 64 jogsértést állapított meg a Független Rendészeti Panasztestület
Április óta 194 panasz érkezett a Független Rendészeti Panasztestülethez; eddig 109 panaszt vizsgáltak meg, és 64 esetben állapítottak meg rendőri intézkedéshez köthető jogsértést - közölte Kaltenbach Jenő, a testület elnöke kedden sajtótájékoztatón, Budapesten.
A jövőben díj illeti meg a irodalmi és zeneművek szerzőit a nyilvános könyvtári kölcsönzések után - mondta expozéjában Avarkeszi Dezső, az Igazságügyi és Rendészeti Minisztérium államtitkára kedden az Országgyűlésben.
ÁSZ - A közoktatási intézményeket fenntartó non-profit szervezetek normatív hozzájárulásának és támogatásának ellenőrzéséről
A közoktatási normatív hozzájárulások és támogatások 2007. évi igénybevétele alapján a non-profit fenntartói elszámolások 83%-a nem volt megbízható, az elszámolt támogatáshoz viszonyított pozitív és negatív irányú eltérések mértéke meghaladta a 13%-ot. A jogszabályoktól eltérő elszámolás miatt a non-profit szervezetek jogalap nélkül vettek igénybe 197 millió Ft-ot, illetve 79 millió Ft további támogatásra voltak jogosultak.
Az Európai Bíróság munkaprogramja (2008. október 20-tól október 31-ig)
A 2008. október 20-tól 24-ig tartó munkahéten az Európai Parlament tagjai mentelmi jogának felfüggesztése, a felsőfokú diplomák kölcsönös elismerése, a közszolgálati televíziók finanszírozása, és a terrorizmus elleni küzdelem kerülnek terítékre az Európai Bíróság előtt.
2006-os őszi zavargások - több ügyet szüntettek meg, mint amennyi jogerősen zárult
Késik, de lesz TEÁOR-os törvény
Ha az ígértnél később is, de még az idén hatályba léphet az a törvénycsomag, amelynek értelmében a TEÁOR-számok kikerülnek a cégjegyzékből - írta a keddi Világgazdaság az Igazságügyi és Rendészeti Minisztériumtól (IRM) kapott tájékoztatás alapján.
Szili: legkésőbb novemberben újra a Ház előtt az amerikai vízummentesség utolsó megállapodása
Újratárgyalja a Ház a "lex Molt"
Országgyűlés - Bűnügyi együttműködés az Európai Unió tagállamaival - részletes vita
Két törvényjavaslat részletes vitájában nem volt felszólaló, az Európai Unió tagállamaival való együttműködésről szóló törvény módosításához csak Avarkeszi Dezső igazságügyi és rendészeti államtitkár szólt hozzá a parlament hétfői ülésén.
Az ülésterem mennyezetének augusztusi beszakadása óta első alkalommal tartanak plenáris ülést Strasbourgban, ahová a héten Nicolas Sarkozy és José Manuel Barroso is ellátogatnak. A Tanács a héten két formációban ülésezik, a Bizottság pedig donorkonferenciát szervez Grúzia megsegítésére.
Jogerősen felfüggesztett börtönbüntetést kapott a tanárt bántalmazó anya
Közfeladatot ellátó személy elleni erőszakért 10 hónap, felfüggesztett börtönbüntetésre ítélte a Nyíregyházi Városi Bíróság hétfőn azt az asszonyt, aki két napja Érpatakon, az általános iskolában szidalmazta, majd megütötte gyermeke tanárát.
Internetes fogadások - A főtanácsnok indítványa a C-42/07. sz. ügyben
Bot főtanácsnok szerint az interneten keresztül történő fogadások tekintetében a Santa Casa számára kizárólagosságot biztosító portugál szabályozás bizonyos feltételek teljesülése mellett összeegyeztethető lehet a közösségi joggal.
Herczog Edit: Megengedhetetlen a diszkrimináció az internetes vásárlásoknál
Az interneten keresztül vásárló fogyasztók az EU-ban gyakran nem férhetnek hozzá adott szolgáltatásokhoz, illetve csak magasabb áron érhetik el azokat, ha nem a saját országukban akarnak vásárolni – mutatott rá Herczog Edit európai parlamenti képviselő az EU belső piaci biztosának feltett írásbeli kérdésében.